***Приложение № 5***

ПРОЕКТ!

**Д О Г О В О Р**

**№ ……./…….. г.**

Днес, ......................2017 г. в гр. София, между представители на страните:

**„БДЖ – ПЪТНИЧЕСКИ ПРЕВОЗИ” ЕООД**, със седалище и адрес на управление: гр. София: ул. “Иван Вазов” № 3, вписано в Търговския регистър при Агенция по вписванията с ЕИК № 175405647, ИН по ЗДДС № BG 175405647, представлявано от Димитър Станоев Костадинов – Управител, наричано по-долу за краткост “**ВЪЗЛОЖИТЕЛ”**

**и**

 ………...................………………………………….., със седалище и адрес на управление: …..............………………………………………….., вписано в Търговския регистър при Агенция по вписванията с ЕИК № ……………………., ИН по ДДС № ……………………., представлявано от ……………………………………- …………….., наричано по-долу за краткост **“ИЗПЪЛНИТЕЛ”**,

**На основание чл.194, ал.1 от ЗОП във връзка с чл.20, ал.3, т.2 от ЗОП и утвърден протокол от .......................г. от Управителя на „БДЖ – Пътнически превози” ЕООД и при условията на глава Двадесет и шеста от Закона за обществените поръчки, се сключи настоящия Договор за следното:**

 **I. ПРЕДМЕТ НА ДОГОВОРА**

 **1.1.** Изпълнителят се задължава да отпечата и достави, а Възложителят – да получи и заплати при посочените в настоящия договор условия, номенклатурни образци и книжа, необходими за експлоатационна дейност на Локомотивните депа и Териториалните центрове на „БДЖ-Пътнически превози”ЕООД по видове, количества и с технически параметри, съгласно Техническата спецификация на Възложителя /Техническа спецификация на номенклатурни образци и книжа, необходими за едногодишен период на Дирекция „Оперативна дейност” при „БДЖ-Пътнически превози”ЕООД/ - Приложение №1 и неразделна част от настоящия договор и предоставени от Възложителя образци.

**1.2.** Цялата предпечатна подготовка е за сметка на Изпълнителя.

 **1.3.** Изпълнителят е длъжен да върне образците и материалите по предпечатната подготовка, след изпълнение на договора при поискване от Възложителя, в срок до три дни.

**II. СРОК НА ДОГОВОРА**

**2.1.** Договорът влиза в сила от датата на подписването му от двете страни.

 **2.2.** Договорът се сключва за срок от 1 (една) година, считано от датата на подписването му или до изчерпване стойността на договора, в зависимост от това, кое обстоятелство настъпи първо.

**ІІІ. СРОК И НАЧИН НА ИЗПЪЛНЕНИЕ.МЯСТО НА ДОСТАВКА.**

 **3.1**. Срок и начин на изпълнение– на 2 (две) партиди, в срок до 30 /тридесет/ календарни дни след получаване на писмена заявка от Възложителя, съдържаща необходимите видове и количества номенклатурни образци и книжа и разпределението им по местата за доставка.

3.2. Отпечатването на образците и книжата ще се извършва само след писмено одобрение от Възложителя, като за целта:

3.2.1. Изпълнителят изпраща покана (писмо, имейл или факс) до Възложителя за одобрение на подготвените за печат книжа и образци;

3.2.2. Възложителят следва да одобри подготвените за печат образци и книжа до 5 (пет) работни дни от получаването на поканата от Изпълнителя.

 **3.3.** Приемането и предаването се извършва от упълномощени представители на страните в складовете на Възложителя, след подписването на двустранен приемно-предавателен протокол.

 **3.4.** Място на доставка - отпечатанитеноменклатурните образци и книжа ще бъдат доставени в складовете на Възложителя, находящи се на следните адреси:

 - гр.София 1202, ул.”Заводска” №1

 - гр.София, кв.”Фондови жилища”, бл.203, вх.В, ет.1.

**ІV. ЦЕНИ. УСЛОВИЯ, СРОК И НАЧИН НА ПЛАЩАНЕ.**

**4.1.** Единичните цени са съгласно ценовото предложение на Изпълнителя –Приложение №3 и неразделна част от настоящия договор.

**4.2.** Общата стойност на договора възлиза на ......................./словом: ..................../ лева без ДДС.

 **4.3.** Цените по чл.4.1 от договора са без ДДС и включват: стойност на изделията, опаковка, маркировка и транспорт до складовете на Възложителя на адрес: гр. София 1202, ул.”Заводска” № 1 и гр. София, кв. „Фондови жилища” бл. 203, вх. В, ет. 1, съгласно INCOTERMS 2010.

 **4.4.** Плащането се извършва в лева, по банков път в срок до 30 /тридесет/ дни след доставкатана всякапартида в складовете на Възложителя и изпълнение на условията по **т.4.5.**

 **4.5.**Условие за извършване на плащането е предоставянето от страна на Изпълнителя на Възложителя /на адрес: Дирекция “Оперативна дейност”, отдел „Експлоатация на подвижен железопътен състав”при “БДЖ-Пътнически превози” ЕООД, 1080 София, ул. “Иван Вазов” №3 / в петдневен срок от извършената доставка на следните документи:

- оригинална фактура, издадена на “БДЖ-Пътнически превози” ЕООД, с адрес: 1080 София, ул.”Иван Вазов” № 3 и с МОЛ: Димитър Станоев Костадинов, която освен задължителните реквизити да съдържа: **№ и предмет на договора;**

 - приемно-предавателен протокол за извършената доставка, надлежно подписан от двете страни който да включва точно описание на позициите, номенклатурен номер, място на доставка, количество и стойност, съгласно Техническата спецификация.

 **4.6**.При непредставяне в срок и на посочения адрес, цитираните документи, срокът за плащане се удължава с толкова дни, с колкото е закъсняло представянето на документите.

**4.7.** Всяко плащане ще се извършва посредством банков превод по сметка на Изпълнителя в банка .................................., банков код .................., сметка за извършване на преводи по стойността на доставката, IBAN**: ................................................**

**4.8.** На плащане подлежат само отпечатаните и доставените от ИЗПЪЛНИТЕЛЯ и приети от ВЪЗЛОЖИТЕЛЯ по количество и качество номенклатурни образци и книжа - предмет на настоящия договор.

**V. ПРАВА И ЗАДЪЛЖЕНИЯ НА СТРАНИТЕ**

**5.1.** ВЪЗЛОЖИТЕЛЯТ има право:

 **5.1.1.** Да получи от ИЗПЪЛНИТЕЛЯ при посочените в настоящия договор условия отпечатаните номенклатурни образци и книжа, които са съхранявани по подходящ начин за нуждите на ВЪЗЛОЖИТЕЛЯ.

 **5.1.2.** Да изисква от ИЗПЪЛНИТЕЛЯ да изпълнява в срок и без отклонения отпечатването и доставките съгласно условията, посочени в настоящия договор.

**5.1.3.** Да извършва проверка на доставките и да прави възражения за несъответствие в тяхното количество, качество и вид в момента на доставката.

**5.1.4.** При установяване на недостатъци и дефекти при изработването на номенклатурните образци и книжа, както и несъответствия в тяхното количество, качество, вид или несъответствия с Техническата спецификация на ВЪЗЛОЖИТЕЛЯ, които не са могли да бъдат открити по обикновен начин в момента на приемането им ВЪЗЛОЖИТЕЛЯТ има право да уведоми незабавно ИЗПЪЛНИТЕЛЯ и да поиска тяхното възстановяване или замяна в подходящ вид и срок.

**5.1.5.** Да задържи или усвои съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в раздел XI от настоящия договор.

**5.2.** ВЪЗЛОЖИТЕЛЯТ е длъжен:

**5.2.1.** Да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор.

**5.2.2.** Да предостави на ИЗПЪЛНИТЕЛЯ в срок до 3 работни дни след сключването на договора образци на всички подлежащи на отпечатване и доставка номенклатурни образци и книжа, предмет на настоящия договор, описани в Техническата спецификация – Приложение №1 към настоящия договор.

**5.2.3.** ВЪЗЛОЖИТЕЛЯТ се задължава да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

**5.3.** ИЗПЪЛНИТЕЛЯТ има право:

**5.3.1.** Да получи уговореното възнаграждение при условията и в сроковете, посочени в настоящия договор.

**5.3.2.** Да иска от ВЪЗЛОЖИТЕЛЯ необходимото съдействие за осъществяване на дейностите по договора, включително предоставяне на нужната информация и документи за изпълнение на договора.

**5.4.** ИЗПЪЛНИТЕЛЯТ e длъжен:

**5.4.1.** Да изпълни поръчката качествено в съответствие с предложеното в офертата му, включително техническото му предложение, което е приложение към настоящия договор.

**5.4.2.** Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

**VІ. КАЧЕСТВО**

 **6.1.**Изпълнителят гарантира високото качество на изпълнение при спазване условията на Техническата спецификация на Възложителя - Приложение №1, която е неразделна част от настоящия договор.

 **6.2.** Възложителят има право във всеки момент от изпълнението на договора да извършва проверка на отпечатаните количества по този договор, относно качество и др., като с тези си действия не пречи на оперативната дейност на Изпълнителя.

**VІІ. ОПАКОВКА**

**7.1.** Отпечатаните номенклатурни образци и книжа се доставят пакетирани и съхранявани по подходящ начин.

**VIII. ПРИЕМАНЕ И ПРЕДАВАНЕ**

 **8.1.** Приемането и предаването на номенклатурните образци и книжа по количество и качество се извършва в складовете на Възложителя на адреси: гр.София 1202, ул.”Заводска” №1 и гр. София, ж.к.”Фондови жилища” бл.203, вх.Г.между представители на двете страни по договора, чрез двустранно подписване на приемо - предавателен протокол.

 8.2. До момента на предаването на готовата продукция на Възложителя рискът от увреждането или унищожаването и се покрива от Изпълнителя.

**IХ. РЕКЛАМАЦИИ**

**9.1.** Рекламации във връзка с количествени несъответствия и видими дефекти на артикулите могат да бъдат предявени в момента на получаването им в складовете на Възложителя и резултатите им се вписват в приемо - предавателния протокол, като на плащане подлежат само артикулите, вписани като приети без възражения в протокола.

 **9.2.** Рекламации за отклонение от качеството, скрити дефекти и недостатъци, несъответствие с техническата спецификация на Възложителя се предявяват и след фактическото приемане на стоката с приемо-предавателен протокол, в рамките на срока на действие на договора.

 **9.3.** Рекламациите по **т. 9.2.** се удостоверяват с протокол между представители на страните, за чието разглеждане и съставяне Изпълнителят е длъжен да се яви или да изпрати свой представител, в тридневен срок от поканата, на посочения от ВЪЗЛОЖИТЕЛЯ адрес. В случай на неявяване или непостигане на споразумение, рекламацията се удостоверява от независима организация за контрол. Рекламацията се счита за предявена от момента на получаването на уведомителното писмо от ИЗПЪЛНИТЕЛЯ.

**9.4.** Рекламираните по качество номенклатурни образци и книжа се подменят с качествени такива, за сметка на ИЗПЪЛНИТЕЛЯ. При неизпълнение на това задължение от страна на ИЗПЪЛНИТЕЛЯ, ВЪЗЛОЖИТЕЛЯТ счита количеството за недоставено и ИЗПЪЛНИТЕЛЯТ дължи на ВЪЗЛОЖИТЕЛЯ възстановяване на стойността на рекламираната стока, както и неустойка в размер съгласно раздел XI от настоящия договор.

**9.5.** При рекламации по качество, рекламираната стока се държи на отговорно пазене на територията, където е възникнало рекламационното събитие, до уреждане на рекламацията, след което, при поискване от ИЗПЪЛНИТЕЛЯТ, ако не бъде договорено друго, дефектната стока се предава на него или на упълномощено от него лице в срок от 7 работни дни, като всички разходи по подготовката и предаването на въпросната стока са за сметка на ИЗПЪЛНИТЕЛЯ.

Х. ГАРАНЦИЯ ЗА ИЗПЪЛНЕНИЕ

**10.1.** Гаранцията е в размер на **............... лв.**, което представлява **5 % от общата стойност на договора без ДДС**, дължима на “БДЖ – Пътнически превози” ЕООД и се представя в една от следните форми: безусловна и неотменяема банкова гаранция или застраховка, която обезпечава изпълнението чрез покритие на отговорността на Изпълнителя в оригинал със срок на валидност 30 /тридесет/ дни след изтичане на срока на договора, или парична сума, внесена по банковата сметка на ВЪЗЛОЖИТЕЛЯ: „БДЖ - ПЪТНИЧЕСКИ ПРЕВОЗИ” ЕООД - „ОББ” АД, гр. София, клон Света София, IBAN: BG 57 UBBS 8002 1052 2265 20, BIC: UBBSBGSF.

 **10.2.** Гаранцията за изпълнение се задържа от **ВЪЗЛОЖИТЕЛЯ**:

 **7.2.1.** При закъснение на изпълнението на договора.

 **7.2.2.** При неизпълнение на задълженията – частично или изцяло.

 **7.2.3.** При изпълнение на задължението за доставка с некачествена стока, която не е заменена с качествена в сроковете по този договор.

 **10.3.** Гаранцията за изпълнение /когато е банкова гаранция/ или застраховка се усвоява от ВЪЗЛОЖИТЕЛЯ чрез декларация до съответната банка или застраховател, че ИЗПЪЛНИТЕЛЯТ е в нарушение на договора, без да е необходимо посочване на конкретни обстоятелства или представяне на доказателства.

 **10.4.** При усвояване на гаранция, която е под формата на внесен депозит, ВЪЗЛОЖИТЕЛЯТ писмено уведомява ИЗПЪЛНИТЕЛЯ, за решението си и за размера на усвоената част от гаранцията.

**10.5.** ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението, включително размера на начислените неустойки и обезщетения.

**ХI.** **НЕУСТОЙКИ**

**11.1.** Когато ИЗПЪЛНИТЕЛЯТ се е отклонил от изискванията за доставка и качество, ВЪЗЛОЖИТЕЛЯТ има право да откаже приемането на част или цялото количество от партидата, както и да откаже да заплати съответното възнаграждение, докато ИЗПЪЛНИТЕЛЯТ не изпълни изискванията, съгласно договора.

 **11.2.** При неизпълнение на задълженията по настоящия договор, закъснения, частични доставки или изпълнение с некачествена стока, Изпълнителят дължи неустойка в размер на 0,2% на ден от стойността на неизпълнението, но не повече от 10% от стойността на неизпълнението или произлезлите от това щети, вреди и пропуснати ползи, ако са по – големи.

 **11.3**. При неизпълнение на задълженията по чл.9.4. Изпълнителят търпи санкции по чл.11.2 от настоящия договор.

 **11.4.** При пълно неизпълнение на договора ИЗПЪЛНИТЕЛЯ обезщетява ВЪЗЛОЖИТЕЛЯ с неустойка, равна на 10% от стойността на договора.

 **11.5.** Възложителят може да усвоява неустойките по предходните точки от гаранцията за изпълнение или от всяка друга сума, дължима на Изпълнителя.

 **11.6.** Ако плащанията не бъдат извършени в сроковете, посочени в настоящия договор, ВЪЗЛОЖИТЕЛЯТ дължи законната лихва за забава върху стойността на забавеното плащане, но не повече от 10 % от стойността на неизпълнението.

XIІ. СПОРОВЕ

12.1. Всеки спор, породен от този договор или отнасящи се до него, ще бъде разрешаван доброволно по пътя на преговори, взаимни консултации и обмен на мнения, като постигнатото съгласие между страните ще бъде оформено в писмено споразумение.

**12.2.** В случай, че не бъде постигнато съгласие по **т.12.1.** всички спорове, породени от този договор или отнасящи се до него, могат да бъдат разрешавани чрез медиация.

**12.3.** В случай, че не бъде постигнато съгласие по **т.12.2.** всички спорове, породени от този договор или отнасящи се до него ще бъдат разрешавани по съдебен ред.

**12.4.** Медиацията не е задължителна преди отнасяне на спора за решаване по съдебен ред.

**XIII. ФОРСМАЖОР**

**13.1.** Страните не носят отговорност за пълно или частично неизпълнение на задълженията по договора, ако то се дължи на "непреодолима сила" (форсмажор).

**13.2.** Страната, която е изпаднала в невъзможност да изпълни задълженията си поради настъпило форсмажорно обстоятелство, е длъжна в 5-дневен срок да уведоми писмено другата страна за възникването му, както и за предполагаемия период на действие и прекратяване на форсмажорното обстоятелство като представя съответните официални документите издадени от компетентните органи, удостоверяващи наличието на форсмажор.

**XIV. СЪОБЩЕНИЯ**

**14.1.** Всички съобщения между страните, свързани с изпълнението на настоящия договор, са валидни, ако са направени в писмена форма и са подписани от упълномощени представители на ВЪЗЛОЖИТЕЛЯ и ИЗПЪЛНИТЕЛЯ.

**14.2.** За дата на получаване на съобщението се смята:

- датата на предаване на ръка;

- датата на обратната разписка, когато е изпратено по пощата;

- датата на приемането, когато е изпратено по факса.

**14.3.** За валидни адреси за приемане на съобщения, свързани с изпълнението на настоящия Договор се смятат:

**ЗА ВЪЗЛОЖИТЕЛЯ: ЗА ИЗПЪЛНИТEЛЯ:**

“БДЖ – Пътнически превози” ЕООД ....................................................

гр. София 1080, ул.”Иван Вазов” №3 ………………………………...

 Дирекция “Оперативна дейност”

 Отдел “Eксплоатация на ПЖПС”

 тел: ……………………………………

факс:………………………………….

**14.4.** При промяна на адреса, съответната страна е длъжна да уведоми писмено другата в тридневен срок от промяната. В случай, че страна по договора не изпълни това свое задължение, всички съобщения, изпратени до последния валиден по договора адрес, се считат за получени от адресата.

**XV. ОБЩИ ПОЛОЖЕНИЯ. ПРЕКРАТЯВАНЕ НА ДОГОВОРА.**

**15.1.** Страните по настоящия договор могат да го изменят, само в случаите и при условията на чл.116, ал.1 от ЗОП.

**15.2.** При настъпване на форсмажорни обстоятелства срокът на действие на настоящия договор се удължава с тяхното времетраене.

**15.3.** Настоящият договор се прекратява:

1. по взаимно съгласие между страните, изразено в писмена форма;

2. с изтичане на срока, за който е сключен;

3. при виновно неизпълнение на задълженията на една от страните по ДОГОВОРА - с 10-дневно писмено предизвестие от изправната до неизправната страна;

4. при констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

5. с окончателното му изпълнение;

6. по реда на чл.118, ал.1 от ЗОП;

7. когато са настъпили съществени промени във финансирането на обществената поръчка – предмет на ДОГОВОРА, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление веднага след настъпване на обстоятелствата.

**15.4.** ВЪЗЛОЖИТЕЛЯТ може да прекрати ДОГОВОРА без предизвестие, когато ИЗПЪЛНИТЕЛЯТ:

1. забави изпълнението на някое от задълженията си с повече от пет работни дни;

2. не отстрани в разумен срок, определен от ВЪЗЛОЖИТЕЛЯ, констатирани нередности;

3. не изпълни точно някое от задълженията си по ДОГОВОРА;

4. бъде обявен в несъстоятелност или когато е в производство по ликвидация.

**15.5.** ВЪЗЛОЖИТЕЛЯТ може да прекрати ДОГОВОРА едностранно с 10-дневно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и приети от ВЪЗЛОЖИТЕЛЯ дейности по изпълнение на ДОГОВОРА.

 **15.6.** За неуредените в този договор въпроси ще се прилага действащото законодателство на Република България.

Настоящият договор се състои от 7 /седем/ страници и се състави, подписа и подпечата в два еднообразни екземпляра, по един за всяка от страните.

 **Приложения:**

 **1.Приложение № 1** – Техническа спецификация на Възложителя /Техническа спецификация на номенклатурните образци и книжа, необходими за едногодишен период на Дирекция „Оперативна дейност” при „БДЖ-Пътнически превози”ЕООД/

 **2.Приложение № 2 -** Техническо предложение на Изпълнителя;

 **3.Приложение № 3 -** Ценово предложение наИзпълнителя;

**ВЪЗЛОЖИТЕЛ: ИЗПЪЛНИТЕЛ:**

**Димитър Костадинов ……………………….**

*Управител на …………………………..*

*“БДЖ-Пътнически превози” ЕООД*